VIL Tuberkulose o.a. Sygdomme af Luftvejsslimhinderne m. m. 137 
først nogle Dage ved Stuetp.,.derpaa i Thermostat ved ca. 37? C., men begge 
Kulturer holdt sig sterile. Endnu 4. | kunde ikke opdages Vækst hverken 
i Bouillonen eller i Serumkulturen. Skøndt der altsaa ikke konstateredes 
Tuberkelbaciller hos denne Patient, nærer jeg dog ikke Tvivl om Lidelsens 
tuberkuløse Natur. 
Som jeg i et lille Arbejde om Husdyrhold i Grønland") har omtalt, er 
der enkelte Grønlændere og danske i Julianehaabs "Distrikt, der holde Køer 
som Husdyr. I Slutningen af Marts 1903 fandtes i hele Julianehaabs Distrikt 
51 Stk. Hornkvæg, hvoraf de 43 ejedes af Grønlændere. 
Navnlig om Foraaret efter Overvintringen se Køerne magre og afpillede' 
ud. Det vilde have stor Interesse at underkaste dem en Prøve med Tuberkulin 
for at faa at vide, om Tuberkulosen er ligesaa udbredt blandt de grønlandske 
Køer som f. Eks. i Danmark og som blandt Grønlænderne selv. Det er vel 
det rimeligste. Ved Bopladsen Narssak synes ialfald en Del af Køerne at 
holde sig smaa og i daarlig Ernæringstilstand, og deres Kalve vil ofte ikke 
trives men holde sig smaa og magre og dø tidligt. 
En saadan Kalv fra Narssak blev købt af en dansk Familie ved Kolonien 
Julianehaab, medens jeg boede der. Den blev ved at holde sig lille og meget 
mager og døde i Januar 1902. Dagen før dens Død havde den ikke villet 
spise. Efter de danskes og Grønlændernes Beskrivelse skal dens Peritonæum 
have vist patologiske Forandringer. Der saas temmelig store, hvide eller 
gullige Knuder i Peritonæaldækket særlig i Nærheden af og paa Leveren. 
Galdeblæren skal have været meget stærkt udspilet (næsten som et Par 
knyttede Hænder). — Ogsaa Peritonæaldækket paa Tarmenes Udside skal 
have været sygeligt forandret hist og her. Lungerne — navnlig den ene — 
var sorteblaa paa Overfladen; et Parti heraf var slapt og sammenfaldet, saa 
at det saa ud, som om noget af Lungevævet indenfor kunde have manglet. 
I Hjertet en temmelig rigelig Mængde sortagtigt, tykt, koaguleret Blod. Ind- 
voldene bleve kastede for Hundene, der straks aad alt op heraf. 
Desværre gik alt dette værdifulde Materiale til muligvis med Sikkerhed 
at afgøre, om Tuberkulose findes udbredt iblandt det grønlandske Hornkvæg 
fuldstændig tabt. Jeg erfarede intet om Kalvens Død før mange Dage efter, 
og Materialet eksisterede da ikke mere. Ingen havde .tænkt at bringe mig 
Meddelelse i Tide. 
1) Tidskrift for Landøkonomi. Kbhvn. 1906. 
